90 महिलाओं को दिया सशक्त नारी सम्मान
जयभारत युवा मंडल एवं वरिष्ठ नागरिक केसरी क्लब द्वारा इंद्री के दीवान फार्म में सशक्त नारी सम्मान समारोह का आयोजन किया गया। जिसमें मुख्यअतिथि के तौर पर वरिष्ठ नागरिक केसरी क्लब की चेयरपर्सन किरण चोपड़ा ने शिरक्त की तथा कार्यक्रम की अध्यक्षता युवा भाजपा नेता विकास कांबोज ने की विशिष्ट अतिथि के तौर पर करनाल के जेल अधीक्षक शेर सिंह ने शिरक्त की। इस अवसर पर सशक्त नारी सम्मान के लिए अलग-अलग उपलब्धि के लिए 90 के करीब महिलाओं को सम्मानित किया गया। कार्यक्रम के संयोजक जय भारत युवा मंडल के अध्यक्ष उड़ाना गांव के सरपंच सुरेंद्र उड़ाना ने सभी गणमान्य व्यक्तियों उपस्थित महिलाओं का कार्यक्रम में पहुंचने पर धन्यवाद किया। भजन प्रस्तुति में विधि एंड पार्टी सांघी रोहतक की टीम ने बता मेरे यार सुदामा का मंचन कर उपस्थित जन समूह को मंत्र मुग्ध कर दिया।
बेटियां हर क्षेत्र में बेटों से आगे: किरण
सीडीपीओराजबाला मोर अरुणा उड़ाना ने किरण चोपड़ा को सम्मानित किया। सीडीपीओ राजबाला मोर ने बेटी बचाओ-बेटी पढ़ाओ कार्यक्रम की विस्तारपूर्वक जानकारी दी। इस अवसर पर किरण चोपड़ा ने जय भारत युवा मंडल के अध्यक्ष सुरेंद्र उड़ाना द्वारा महिलाओं के बारे में रखी गई मांगों पर आश्वासन देते हुए कहा कि उनकी मांग जायज है। इस पर गौर किया जाएगा तथा महिलाओं के स्वरोजगार चलाने के लिए सीडीपीओ से मिल कर आर्थिक सहायता मुहैया करवाने का आश्वासन दिया।
इंद्री. जयभारत युवा मंडल की ओर से छात्राओं को सम्मानित करतीं मुख्य अतिथि किरण चोपड़ा।
संस्कृति
hin_Deva hin_Deva hin_Deva hin_Deva bho_Deva mag_Deva